Aquestes són les preguntes més freqüents en relació a les subvencions a les entitats de l'Institut Català de les Dones
· El Decret Legislatiu 3/2002, de 24 de desembre, pel qual s'aprova el Text refós de la Llei de finances públiques del Catalunya.
· La Llei 38/2003, de 17 de novembre, general de subvencions
· El Reglament de la Llei general de subvencions, aprovat pel Reial decret 887/2006, de 21 de juliol, aplicable en els seus preceptes bàsics.
· L'Acord de Govern pel qual s'aprova la Instrucció per a la unificació de criteris en la gestió general de les subvencions tramitades per l'Administració de la generalitat i pels ens que conformen el seu sector públic.
· La Llei 39/2015, d'1 d'octubre, del procediment administratiu comú de les administracions públiques
Els documents que heu de consultar són:
• Les bases, que estableixen l'objecte de la subvenció, els requisits necessaris per poder-la demanar i la documentació que haureu de presentar.
• La convocatòria, que estableix la dotació de la subvenció i la data límit de presentació de sol·licituds.
Al següent enllaç trobareu informació sobre les subvencions, a més de les bases i les convocatòries.
Recordeu que cada línia té uns formularis propis i una documentació específica.
Les sol·licituds de subvenció s'han de presentar, exclusivament, pels mitjans telemàtics de Tràmits gencat i, us caldrà disposar d'un certificat digital de persona física o jurídica o idcat mòbil per signar la sol·licitud electrònicament.
Si es presenta de manera presencial, la sol·licitud no serà vàlida i s'haurà de tornar a presentar telemàticament dins de termini.
El termini de presentació de les sol·licituds és de quinze dies hàbils comptats a partir de l'endemà de la publicació de la Resolució al Diari Oficial de la Generalitat de Catalunya.
A Tràmits Gencat trobareu tots els certificats digitals de les entitats de certificació classificades pel Consorci d'Administració Oberta de Catalunya com a vàlides per a identificar la ciutadania i les empreses davant de les administracions públiques catalanes.
La Generalitat de Catalunya ofereix l'idCAT Certificat, un identificador digital per a persones físiques, gratuit
Com obtenir un certificat digital
Quan surt aquest missatge vol dir que el navegador d'Internet l'intenta obrir el formulari amb una versió que l'Adobe que no sap llegir.
Per obrir el document, cal que aneu a la carpeta de descàrregues d'Internet on s'ha desat el formulari, premeu botó dret del ratolí: "obrir amb" i seleccioneu "Adobe reader".
Necessitareu tenir la versió 9.1 o superior de l'Adobe Reader.
Si no la teniu, us la podeu descarregar de forma gratuïta al web d'Adobe.
Una altra manera per obrir el formulari des del navegador d'Internet és desactivar el mode de visualització de PDF que ve per defecte en els navegadors.
Si es desactiva, s'obrirà automàticament el formulari.
Per a més informació consulteu el manual Com tramitar en línia de Tràmits gencat.
Us apareixerà una pantalla de confirmació que contindrà l'ID del tràmit, el número de registre i la data de registre.
Un cop heu enviat la sol·licitud correctament, rebreu un correu de la Generalitat de Catalunya a l'adreça electrònica que heu informat al formulari de sol·licitud.
En aquest correu tindreu un enllaç que us portarà a "la meva carpeta".
Clicant a sobre del text en vermell anireu a la pantalla següent.
Aquí haureu d'indicar el número de NIF o de DNI de la persona sol·licitant i us retornarà un missatge on consta el número d'expedient.
Conèixer el número d'expedient és imprescindible per poder enviar el compte justificatiu i el formulari d'aportació de documentació.
També és imprescindible per reconèixer el vostre expedient en les notificacions de requeriment de documentació i en les notificacions de Resolució.
És molt recomanable guardar-lo, ja que és el vostre resguard on consta que heu registrat correctament la sol·licitud dins del termini establert.
Els requeriments i resolucions del procediment de concessió d'aquestes subvencions es notificaran mitjançant la publicació al Tauler electrònic de l'Administració de la Generalitat de Catalunya, accessible des de la Seu Electrònica.
Es notificaran d'aquesta manera els requeriments de documentació en fase de revisió, la documentació justificativa, les resolucions d'inadmissió, les de declaració de desistiment, la proposta de resolució provisional i la resolució final del procediment.
Quan l'acte que s'hagi de notificar a la persona interessada no es trobi entre els indicats en el paràgraf anterior, la notificació es farà de forma individual emprant el sistema corporatiu de notificació electrònica de la Generalitat de Catalunya i es comunicarà a l'adreça electrònica facilitada per la persona sol·licitant al formulari normalitzat de sol·licitud.
Per a la resta de comunicacions del Departament de la Presidència que no tinguin la consideració de notificació, s'utilitzaran mitjans electrònics i s'adreçaran a l'adreça de correu que la persona sol·licitant hagi indicat a la sol·licitud.
Des de l'endemà de la notificació que es publica al Tauler Electrònic de l'Administració de la Generalitat (accessible des de la Seu Electrònica), disposareu de 10 dies hàbils per aportar la documentació.
Es consideren dies inhàbils els dissabtes, diumenges i festius.
Si passat aquest termini no heu presentat l'esmentada documentació, es considerarà que desistiu de la sol·licitud de subvenció.
En el cas de la notificació electrònica individual, quan, havent-hi constància de la posada a disposició de la notificació, transcorrin deu dies naturals sense que s'accedeixi al seu contingut, s'ha d'entendre que la notificació s'ha rebutjat, llevat que d'ofici o a instància del destinatari es comprovi la impossibilitat d'accedir-hi.